पूर्व सीपीएस राम किशन गुर्जर और दो करीबियों को चार साल की जेल
नारायणगढ़ | कांग्रेससरकार में सीपीएस और नारायणगढ़ से विधायक रहे रामकिशन गुर्जर और उनके करीबी अजीत विजय अग्रवाल को स्थानीय अदालत ने मीडियाकर्मी पंकज खन्ना सुसाइड केस में वीरवार को 4 साल कैद की सजा सुनाई। सभी पर 10-10 हजार जुर्माना और 5-5 लाख का हर्जाना लगाया है। कोर्ट ने कहा- मरने से पूर्व दिए बयान सच्चे माने जाते हैं। यदि केस से जुड़े गवाह, बयान और परिस्थितियों से भी ऐसा साबित होता हो तो इसे कोर्ट की आत्मा भी संतुष्ट मानती है। कोर्ट ने कहा-लोकतांत्रिक व्यवस्था में स्वतंत्रता का आनंद लेने का अधिकार हर इंसान को कानून के दायरे में दिया गया है। यदि कोई किसी की स्वतंत्रता का हनन करने के लिए कानून की अवेहलना करता है तो उसे बुरे परिणामों का सामना करना पड़ेगा।
awa_Deva hin_Deva